***Φως στο τούνελ*** είναι ελληνική ενημερωτική τηλεοπτική εκπομπή έρευνας και αναζήτησης, με παρουσιάστρια την Αγγελική Νικολούλη. Η εκπομπή επικεντρώνεται στην εξιχνίαση εγκλημάτων και την ανεύρεση αγνοουμένων και έχει λάβει πολλαπλά βραβεία και διακρίσεις, από εθνικούς και διεθνείς φορείς.

Η εκπομπή προβάλλεται σε εβδομαδιαία βάση από τις 3 Οκτωβρίου 1995 μέχρι σήμερα και έχει αλλάξει τέσσερις φορές τηλεοπτικούς σταθμούς προβολής. Πλέον το «Φως στο τούνελ» προβάλλεται από τον τηλεοπτικό σταθμό Mega.

Ιστορικό μετάδοσης
------------------

Η εκπομπή έκανε πρεμιέρα τον Οκτώβριο του 1995 και έκτοτε μεταδίδεται ανελλιπώς επί 28 χρόνια.

Το πρώτο επεισόδιο της εκπομπής προβλήθηκε στις 3 Οκτωβρίου του 1995 από τη συχνότητα του τηλεοπτικού σταθμού ΣΚΑΪ. Η εκπομπή συνεχίστηκε να προβάλλεται από τον ίδιο σταθμό και τις επόμενες τέσσερις σεζόν ενώ από τον Οκτώβριο του 1999, και μετά την μετονομασία του σταθμού, η προβολή της γινόταν πλέον από τον Alpha TV. Εκεί παραμένει για δύο ακόμη σεζόν μέχρι το καλοκαίρι του 2001 που η Αγγελική Νικολούλη παίρνει μεταγραφή με την εκπομπή για το νεοσύστατο τηλεοπτικό σταθμό Alter Channel. Το *Φως στο Τούνελ* θα φιλοξενηθεί εκεί για τα επόμενα δέκα χρόνια ενώ το καλοκαίρι του 2011 η Αγγελική Νικολούλη θα ανανεώσει τη συνεργασία της με τον σταθμό και για τη τηλεοπτική σεζόν 2011-2012. Η 17η σεζόν της εκπομπής κάνει πρεμιέρα στις 23 Σεπτεμβρίου του 2011 ενώ στις 9 Νοεμβρίου το *Τούνελ* μεταδίδεται για τελευταία φορά από το ALTER λόγω των οικονομικών προβλημάτων που οδήγησαν στο κλείσιμο του σταθμού στις αρχές του 2012.

Τον Οκτώβριο του 2012 ανακοινώθηκε η επιστροφή της εκπομπής μέσα από τη συχνότητα του Alpha TV με τη 18η σεζόν να κάνει πρεμιέρα στις 2 Νοεμβρίου. Η εκπομπή συνέχισε να φιλοξενείται από την ίδια συχνότητα για τα επόμενα εννέα χρόνια μέχρι και τις 18 Ιουνίου του 2021 που προβλήθηκε μία έκτακτη εκπομπή.

Τον Ιούλιο του 2021 ανακοινώθηκε η μεταγραφή της εκπομπής στον τηλεοπτικό σταθμό Mega Channel. Η πρεμιέρα της 27ης σεζόν έγινε στις 22 Οκτωβρίου.

| Σεζόν | Κύκλος Εκπομπής | Κανάλι |
| --- | --- | --- |
| 1995-1999 | 1 ως 4 | ΣΚΑΪ |
| 1999-2001 | 5 ως 6 | ALPHA |
| 2001-2011 | 7 ως 17 | ALTER |
| 2012-2021 | 18 ως 26 | ALPHA |
| 2021-Σήμερα | 27 ως 29 | MEGA |

Μορφή
-----

Η εκπομπή δημιουργήθηκε με σκοπό την εξιχνίαση εγκλημάτων και την ανεύρεση αγνοουμένων. Ως το 2019, έχει συμπληρώσει περισσότερες από 800 εκπομπές, που οδήγησαν στον εντοπισμό περισσότερων από 1.500 ατόμων και στην αποκάλυψη περισσότερων από 20 δολοφονιών.

Μεταδίδεται ζωντανά με διάρκεια περίπου 3 ωρών και περιλαμβάνει μαγνητοσκοπημένες και ζωντανές συνεντεύξεις με τους συγγενείς και φίλους αγνοουμένων, ερευνώντας παράλληλα τις συνθήκες εξαφάνισης. Αρκετοί, αργότερα καταδικασμένοι, δολοφόνοι έχουν εμφανιστεί στην εκπομπή, είτε ως καλεσμένοι είτε αναζητώντας τα θύματα τους σε μια προσπάθεια να απομακρύνουν τις υποψίες.

Βραβεία και Διακρίσεις
----------------------

Η εκπομπή έχει λάβει πολλαπλές διακρίσεις και βραβεία στο πέρασμα των χρόνων για τη συμβολή της στην ανεύρεση αγνοουμένων και στην εξιχνίαση δολοφονιών. Η εκπομπή καταχωρήθηκε στο βιβλίο των ρεκόρ Γκίνες δύο φορές, αρχικά το 1998 για την ανακάλυψη, κατά τη διάρκεια 75 εκπομπών, 85 αγνοούμενων ατόμων με ρεκόρ την ανεύρεση μέσα σε 10 λεπτά αγνοούμενης επί 58 χρόνια που ζούσε στη Γαλλία. Το 1999 καταχωρήθηκε και πάλι, καθώς «σε ένα σύνολο 130 εκπομπών, βρέθηκαν 210 άτομα που είχαν δηλωθεί στην αστυνομία ως αγνοούμενα, μερικά από τα οποία είχαν εξαφανισθεί εδώ και πενήντα χρόνια».

Η κοινωνική προσφορά της εκπομπής έχει επίσης αναγνωριστεί από την Euro Union Consult a.f.b.l. ανεξάρτητο κοινωνικό φορέα που υποστηρίζεται από το Ευρωπαϊκό Κοινοβούλιο.

Λογότυπα
--------

|  |  |
| --- | --- |
|  |  |
| **2012-2021** | **2021-σήμερα** |

Παραπομπές
----------

1. ↑  «ΦΩΣ ΣΤΟ ΤΟΥΝΕΛ | Αγγελική Νικολούλη». *Αγγελική Νικολούλη*. 2011-04-27.. Ανακτήθηκε στις 2018-04-21.
2. ↑  «Πρόγραμμα ALPHA 2000-2001: Τηλεοπτικά και οικονομικά ισχυροί». rizospastis.gr. 4 Οκτωβρίου 2000. Ανακτήθηκε στις 19 Φεβρουαρίου 2022.
3. ↑  «Το νέο μήνυμα της Αγγελικής Νικολούλη για το Alter». protothema.gr. 8 Νοεμβρίου 2011. Ανακτήθηκε στις 8 Νοεμβρίου 2011.
4. ↑  «Πως παρουσιάζει ο Alpha την άφιξη της Αγγελικής Νικολούλη στο σταθμό;». tlife.gr. 2 Οκτωβρίου 2012. Ανακτήθηκε στις 2 Οκτωβρίου 2012.
5. ↑  «Σάρωσε η πρεμιέρα της Αγγελικής Νικολούλη». newsnowgr.com. 3 Νοεμβρίου 2012. Ανακτήθηκε στις 3 Νοεμβρίου 2012.
6. ↑  «Φως στο Τούνελ: Η Νικολούλη θα κάνει έκτακτη εκπομπή για τη γυναικοκτονία στα Γλυκά Νερά». news247.gr. 18 Ιουνίου 2021. Ανακτήθηκε στις 18 Ιουνίου 2021.
7. ↑  «Η Αγγελική Νικολούλη στο MEGA». megatv.com. 22 Ιουλίου 2021. Ανακτήθηκε στις 22 Ιουλίου 2021.
8. ↑  «MEGA – Πρεμιέρα την Παρασκευή για την Αγγελική Νικολούλη και το Φως στο Τούνελ». in.gr. 21 Οκτωβρίου 2021. Ανακτήθηκε στις 21 Οκτωβρίου 2021.
9. ↑  «Οι μακροβιότερες εκπομπές στην ελληνική τηλεόραση (vids & pics)».. Ανακτήθηκε στις 2018-04-21. [*νεκρός σύνδεσμος*]
10. ↑  «Οι δολοφόνοι που «έψαχναν» τα θύματα τους στη Νικολούλη». *ΤΑ ΝΕΑ*. 11 Ιουνίου 2019. Ανακτήθηκε στις 17 Μαΐου 2020.
11. 1 2  «Καταχωρήσεις στo βιβλίo των ρεκόρ Guinness | Αγγελική Νικολούλη». *Αγγελική Νικολούλη*. 2011-05-22.. Ανακτήθηκε στις 2018-04-21.
12. ↑  «ΦΩΣ ΣΤΟ ΤΟΥΝΕΛ - ΒΡΑΒΕΙΑ - Το "Τούνελ" στο βιβλίο των Ρεκόρ Guinness». *AlphaTV*. 2017-08-24. Αρχειοθετήθηκε από το πρωτότυπο στις 2017-11-12.. Ανακτήθηκε στις 2018-04-21.
13. ↑  «ΦΩΣ ΣΤΟ ΤΟΥΝΕΛ - ΒΡΑΒΕΙΑ - Tιμητική Διάκριση από την Ευρωπαϊκή Ένωση». *AlphaTV*. 2016-06-21. Αρχειοθετήθηκε από το πρωτότυπο στις 2017-11-09.. Ανακτήθηκε στις 2018-04-21.

Πηγές
-----

* ««Φως στο Τούνελ» του ΣΚΑΪ για τη Νικολούλη». Newsbeast.
* «ΦΩΣ ΣΤΟ ΤΟΥΝΕΛ». Newsbomb.

Εξωτερικοί σύνδεσμοι
--------------------

* Σελίδα Αρχειοθετήθηκε 2019-10-18 στο Wayback Machine. στο www.alphatv.gr
* Σελίδα στο www.megatv.com
* Σελίδα στο IMDb
* Κανάλι στο YouTube
* Σελίδα στο Facebook
* Σελίδα στο Twitter
* Σελίδα στο Instagram